افضل گوٗر

محمد افضل گوٗر / گوٗروٗ (جوٗن 1969-9 فَرؤری 2013) اوس اَکھ کشمیری دہشت گرد یُس 2001 کس ہِندوستٲنؠ پارلیمنٹس پؠٹھ حملس مَنٛز پنن کردارٕ خٲطرٕ سزا دنہٕ آو۔ تٔمس میوٗل پننہ مُلوَثگی خٲطرٕ موتک سزا، یس ہنٛدستٲنہ سپریٖم کورٹن برقرار تھوٚو۔ صدر ہند سٕنٛد طرفہٕ رحمٕچ عرضی رد کرنہٕ پتہٕ آو تٔمس 9 فَرؤری 2013 پھٲسھؠ دنہٕ۔ أمہ سٕنٛز لاش آیہ دلہ ہنٛدس تہاڑ جیل کس أنٛد پٔکہ دفن کرنہٕ۔

سہ اوس پاکستانس مَنٛز مقیم دہشت گردانہ تنظیم جیش محمد بٲژ۔

اِبتدأے زِندگی
افضل گوٗر اوس 1969 تھس مَنٛز ہِندوستٲنؠ جۆم تہٕ کٔشیٖر (مَرکَزی عَلاقہٕ) کس بارہمولہ ضِلہٕ کس شَہَر سوپوٗر نزدیٖک دوآبگہ گامس مَنٛز حبیب اللہ سٕنٛدس خانٛدانس مَنٛز زامُت ۔ حبیب اللہ اوس لکرِ تہٕ نقل و حملک کاربار چلاوان، تہٕ گزریومُت ییٚلہ گوٗروٗ شُر اوس۔ گوٗروٗ وَن کٕر پنٕنؠ سکوٗلٕچ تٲلیٖم گورنمنٛٹ سکوٗل، سوپورٕ پؠٹھٕ مکمل تہٕ 1986 تھس مَنٛز کوٚرکھ میٹرکک امتحان پاس۔ اَمہِ پتہٕ کوٚر أمؠ جہلم وادی میڈیکل کالجس مَنٛز دٲخلہٕ۔ تٔمؠ اوس پننس ایم بی بی ایس کورس گۄڈنیوک ؤری پوٗرٕ کوٚرمت تہٕ اوس مسابقتی امتحانن ہنٛز تیاری کران ییٚلہ تٔمؠ باقٕیہ سرگرمین مَنٛز حصہٕ نِنہٕ شروٗع کوٚر۔

 حَوالہٕ